hvad kan der klages over?
indsamlingsnævnet kan behandle spørgsmål om, hvorvidt god indsamlingsskik er overtrådt. dette gælder både i forhold til en indsamler og i forhold til en hjælpeorganisations hvervning af medlemmer. indsamlingsloven giver ikke nogen beskrivelse af, hvad god indsamlingsskik er. i hver enkelt sag foretager indsamlingsnævnet derfor et skøn med udgangspunkt i retningslinjerne for god indsamlingsskik.


